
Glidis Volaptikaflenes valopo! 

Pro mens modik flukup binon sasun lugik. Donu koldikos su talaglopalaf 
noludik. Donu litikos latikumo e dagikos golikumo. Dels brefikumons, ed 
alneito mens soelons ko oks it du tim ai lunikum. No plu kanons fegebon 
timi dub dajaf komunik so vemo, asa du hitup. Plao mutons mediton plu do 
ok it, do Ilf oka, e valemo do komunagol dinas. Omans tano klienons ad 
nenspel ed igo dasper, bi in Zanoda-Yurop sasun koldik dulon zao mo yel 
lafik. Magad semik do atos ba kanon pagevon dub vodem lida Rusana- 
pukik, keli kadaman: ,Zhang Yutong’ etradutom ini Volapuk, e kel patuvon 
su pad: 86 < gaseda at. Eko! is binon poedot fa lautan Deutanik: ,Theodor 
Storm’, kel on mod sumik binon lugik: 



Love bruyaralan stepob 
e dumiko glun ketonon. 
Flukup komon — florup moon, 
do tim jonik et letikob. 

E fogs gedik in lut vebons; 
plans blagikons dub def sola. 
Ag! kiopo-li jon lifa 
e lelofa oba binons? 


Valans ye lofons flukupi. Bi¬ 
non sasun vielik, un kel dins e 
dinads madikons. Suvo ya kanoy 
logon floragnobis as spel tefu yel okomol. Omna tikob, das flukup i binon 
semo parab baldupa gudik: Piano lif baldikana peron „bledis” oka, du otan 
nog fredon do utos, kelosi afimekon du lif pasetik. 

Ab lif nulik ya primon ad davedon. 

Flukupi e primi nifupa jonikis reidanes valik 
vipom cifal e redakan: 

Hitiip ofinikon / ,Konchitsja leto’. 

fa , Viktor Tsoi’; tradutodfa ,Zhang Yutong’. Kanols dalildn lidi atpo 
, https://www.youtube.com/watch?v^MVhMGdsHYsA 


Sekurbob televidi; penob ole penedi, 

Das no plu kanob logedbn jodis at, 

Das no plu dabinon nam, 

Das tio aprimob ad drindn, ab no agibmob 
oil, 

Das telefonbm atonon, dat bgalikobds, 
Oklotob obi ed dgolob, u jenbfo drbnob, 

Ab te asagob one: „Maledito!“ 

Asagob, das amaladob ed no isllpob du nelt et. 

Stebedob gespiki. No plu dabinon spel. 
Suno hitup ofinikon. 

Hitup at... 

E so benofatik binon stom, das reinos sis 
dels fol, 

Ab in radion pasagos, das igo jad bhiton 
Ab too in jad, kb binob. 

Nog binos sagik a vamik, ab dredob nu... 

E dels pasetikons - du del bal fidobs, du 
dels kil drinobs, 

E valemo lifobs frediko, do reinos pibdu 
fenat. 

Tonodisumodbm edadikon, 

Seadob in stil, keli plidob vemo. 

Stebedob gespiki. No plu dabinon spel. 
Suno hitup ofinikon. 

Hitup at... 

Plbdij fenat stanon bumad, kb tovian jafidon, 
E sis yels lul afarmon staudbp in gul, 

E su tab stanon luflad, 

Ed in luflad stanon tulip, e len fenat stanon var. 
E somo yels opasetikons, i some lif obsik 
E tumnaedo sandvig ko bbr ofalon. 

Ab mbgiko pu un del semik, 

Mbgiko un dup semik olabobs-la benofati. 

Stebedob gespiki. No plu dabinon spel. 
Suno hitup ofinikon. 

Hitup at... ■ 


Ja vykiyuchaju televizor, ja pishu tebe pis'mo 
Pro to, chto bol'she ne mogu smotret' na 
der'mo. 

Pro to, chto bol'she net sil. 

Pro to, chto ja pochti zapil, no ne zabyl tebja. 
Pro to, chto telefon zvonil, khotel, chtobyja vstal, 
Odeisja i poshjol, a tochnee, pobezhal. 

No tol'ko ja ego poslal, 

Skazal, chto bolen i ustal, i ehtu noch' ne spal. 

Ja zhdu otveta, bol'she nadezhd netu. 

Skoro konchitsja leto. 

Ehto... 

A s pogodoj povezio - dozhd' idjot chetvjortyj 
den', 

Khotja po radio skazali - zharkoj budet dazhe 
ten'. 

No, vprochem, v toj teni, gde ja, poka i sukho i 
teplo, noja boyus' poka... 

A dni idut cheredom - den' edim, a tri p'jom, 

I V obshhem veselo zhivjom, khotja i dozhd' za 
oknom. 

Magnitofon slomaisja, 

Ja sizhu V tishine, chemu i rad vpolne. 

Ja zhdu otveta, bol'she nadezhd netu. 

Skoro konchitsja leto. 

Ehto... 

Za oknom idjot strojka - rabotaet kran, 

I zakryt pjatyj god za uglom restoran. 

A na stole stoit banka, 

A V banke tjul'pan, a na okne - stakan. 

I tak ujdut za godom god, tak i zhizn' projdjot, 

I V sotyj raz maslom vniz upadjot buterbrod. 

No mozhet budet khot' den', 

Mozhet budet khot' chas, kogda nam povezjot. 

Ja zhdu otveta, bol'she nadezhd netu. 

Skoro konchitsja leto. 

Ehto... ■ 

Nud (II). 

Fa el Nikolaj Gogol' tiadu ,Nos'. Petradutol se Rusanapuk fa el Daniil Morozov. 

Ye primo sotob nunon bosi do ,Kovaljov', dat reidan kanon suemon, 
camacalan sota kinik etan abinom. Camacalans ut, kels dagetoms diniti at 
yufij diploms nolavik, leno daloms paleigodon la camacalans ut, kels 
pepromuvoms in Kaukasan. Sots et binons mu distiks. Camacalans nolik... Ye 
Rusan binon Ian so bisarik, das if penoy bosi do camacalan bal, tan camacalan 
topa alik, de ,Riga' ju Kamtjakan, fumo cedomov, das lautan ediseinon ebo 
omi. Otos tefon i dinitis e gredatis valikis. El ,Kovaljov' abinom camacalan 
Kaukasanik^. Te du yels tel astadom in dinit at, kludo un timul nonik akanom 
glomon tituli oka; zuo ad gevon oke cadi e veuti modikumis, neai anemom oki 
camacalani, ab ai mayori^. „Dalilol6d! o jidigikan!" asagom kosomiko, 
ikolkomolo p6 sut luvomi, jikel aselof bavetis, „k6mol6d domu ob! lod oba 
binon len sut:,Sadovaja'; if te usakolos: „ls mayor: ,Kovaljov' < l6dom-li?" tan 
alan ojonon ole lodopi obik." Ed if akolkomom jiseimani batodik, tan pla vods 
et agevom ofe budulis klanik, ed alaukom: „Osakol6d! o lofab! do lod mayora: 
,Kovaljov'." Vatalolo atosi, i rajanobsos denu ad nemon camacalani at asa 
mayori! 

Mayor: ,Kovaljov' < akosomom ad spaton aldelo ve lesut di ,Neva'. Kolet 
baveta omik abinon ai vemo piklinukol a pimaedadol. Cugabalibs oma 
adutons lu sot ut, keli i nu nog kanoy kupon p6 geodetans zilakik, p6 
bumavans e sanans rejimenik, i p6 utans, kels ledunoms bligis poldik^ 
valasotik; valemo p6 mans valik et, kels laboms cugis klopofik a redikis e 
kadapledoms vemo gudiko eli,boston', sevabo: cugabalib somik zugon kurato 
zanodo su cug ebo ju nud. 

Mayor: ,Kovaljov' akepolom ko ok snilalinis sardik modik, efe labu skots, id 
utis, su kels pinukodos: „vedel", „d6del", „mudel", e r. Mayor: ,Kovaljov' < 
ikomom lu ,Peterburg' seku neod, sevabo ad sukon vobapladi potofik ma dinit 
oka: ifij benoplop ovedomov viguveran provina, ud igo dalogal p6 dilad veutik 
bura seimik"^. Mayor: ,Kovaljov' < i no adodomov ad matikon; ab te p6 jenet 
et, das jigam olabofov katadi mo ruabs teltummil asa gamagivoti. Klu reidan 
nu kanon codon ito: ini stad kinik mayor et areafom, ven ilogom pla nud saido 
jonik a nomik topi fopik, kamik e smufiki. 

Asvo pro vemikam ditretas bokan nonik asuikom p6 sut, e pamutom ad 
futogolon, posa ivilupom oki ini maned oka ed ivealom logodi oka me 
sarvatul. Abitom so, asva abludom-la. „B6! bo halud akanon-la suikon p6 ob. 
Voiko no amogos, das nud anepubon splodulo", atikom ed anukomom desino 
ini nibotop ad lulogon oki in lok. Labo dunetabs afabinons in nibotop; hipuls 
asvipoms cemis ed apladoms stulis; seimans omas ko logs slipofik alublinoms 
kekilis hitik su botabovad; su tabs e stuls gaseds adelik me kaf pibegifulols 
aseatons brulo. 

„Ben6! Gode dani! nek dabinon is", asagom, „nu kanob lulogon." Nekuniko 
anilikom la lok ed alogedom: „Fi! te diab suemon-la osi! o gag kion!" asagom 
spukolo balna. „lf te bos dabinonos pla nud!... too nos dabinon!..." 

On saspetikam ifaibeitolo lipi, asekomom se nibotop ed asludom ta 
kosomots okik ad logedon neki ed ad smililon lu nek. Supo astanom, asva 
ivulom-la, la yan doma seimik; fo logs oma pubod neplanovik ajenon: fo 
nijgolop bokavab astopon; yanils pamaifukons; blegikolo sol seimik in leiged 
piklotol asebunom ed aronom lopio ve tridem. Kiovemiks dajek e leigo stun 
ela Kovaljov abinons, ven imemosevom, das atan abinon nud lonik oka! P6 
sijful bisarik at val ajinon pazuflekon in logs omik; asenom, asva tobo afagom 
ad stanon su futs oka; too asludikom ad stebedon ta neletians valik gekomi 
sola et ini bokavab, do koap lolik oma adremon sovemo, asva abinom-la in 
fifastad. Pos minuts tel nud fe asegolon. Alenlabon leigedi me goldafads 
pibrodoli, labij kolet geilik lostanol; blit jamakuirik pilenukon len on; den 
abinon len flan ona. Akanoy kludon se hat onik ko plumad^ das astadon in 
dinit tatakonsalala. Valikos atraton, das agolon seimopio diseinu visit. 
Alogedon al flans bofik suta, aluvokadon bokane: „isi6!" Poso aseidon oki in 
bokavab ed adevegon. 

El Kovaljov pidabik tio aperom tikali oka. Leno akanom sludon, kisi osotom- 
la tikon do jenot so bisarik. Vo! lio atos mogon-li, das nud, kel adelo nog 
ebinon len logod oma, noe fagon ad tavon e golon, abi ad lenlabon leigedi?! 
Aronom podu bokavab, kel labo abevegon te fagoti nemodik, ed astopon fo 
leglijg di,Kazan''®. 

Aspidom ad nukomon ini leglijg^, adugolom da kedads jibaldanas pofik ko 
logods pivilupol sa hogs tel pro logs (buo vemo ibesmilom logotis somik), ed 
anijgolom ini glug. Us nino plekans nemodik adabinons®; spad asaidon, dat 
valans astanons p6 nijgolop gluga. El Kovaljov abinom in stad so nefredik, das 
leno alabom namali ad plekon^ ed asteifom ad logon soli at p6 spadul alik. 
Fino aloegom stanon oni soaliko“. Nud akianedon loliko logodi oka ini kolet 
gretik lostanol e ko notod relofa vemikun aplekon^^. 

„Lio mogos-li ad nilikon lu on?" el Kovaljov atikom. „Valikos: leiged, hat< 
traton, das binon tatakonsalal. Ba te diab sevon-la, vio mogos ad dunon osi." 

Aprimom ad kogon bosilo nilu on; ab nud leno avotukon jastadi devodik 
oka ed ableibon biegon talio^^. 

„0 codasoll..." aspikom ,Kovaljov', imutolo oki ninalo ad bravuron. „0 
codasoll..." 

„Kisi vilol-li?" nud agespikon, iflekolo oki. 

„Cedob osi bisariki, o codasoll... Jinos lu ob... das mutol sevon pladi veratik 
ola. E sunado etuvob oli... e kiopo-li?... In glug!^^ Mutol baicedon, das..." 

„Sakusadol6s obi! Ye no kanob suemon, do kis evilol spikon... Planolos!" 

„6n mod kinik ufo mutob-li planon osi ome?" el Kovaljov atikom ed 
aprimom ad spikon, posa iplopom ad kuradikon boso: 

„No taspikob, ob... too binob mayor. Baicedolos! das no potosov pro ob ad 
golon nen nud. Ba jitedan seimik, jikel selof p6 pon di ,Voskresen'e' rojatis 
pesajalol, dalof seadon nen nud oka; ab, p6 spet ad dageton diniti^^.. zuo if ek 
lomij modikans sevon ladis, samo jieli Chekhtarjova: jimatan tatakonsalala, e 
jivotikanis... 01 it meditolos dinadis at!... No sevob, o codasoll..." (P6 atos 
mayor: ,Kovalj6v'< atovulom jotis oka.) „Pard6l... If traitoy dinastadi at bai 
noms bligas e stima noubikas... Bo kanol it suemon osi..." 

„Suemob vero nosi", nud agespikom. „Planol6d vali suemovikumol" 

„0 codasoll..." el Kovaljov asagom graviko, „no sevob, vio kanob suemon 
vodis olik... P6 jenet at din lolik jinon klulon... U ba vilol-la... Ga binol nud lonik 
oba!" 

Nud alogedon mayori, ed logabobs onik boso fronukons flomi onik. 

„P6lol, o codasoll Dabinob nesekidiko. Zuo kosam nabatik nonik kanon 
dabinon vu obs. Ma knops dunadaleigeda olik bo dunodol p6 senat u pu on 
jafud gitada. Ab jafud obik binon nolavik^^." 

Ispikolo atosi, nud adeflekon oki ed afovon ad plekon^®. 

,Kovaljov' akofudikom mu vemo. No asevom, kisi omutom dunon, ed igo 
kisi omutom tikon. On tim ot noid plitik klota vomik atonon; anilikof vom 
baldilik loliko me leds pidekol, e ko of abinof jimagikan lenlabol kloti vietik, kel 
vemo joniko akiotugon tefu zekoap lunedik ofik, ko hatil paelayelovik, kel 
ajinon binon so leitik, asa kremabakot. Podu ofs apladom oki ed amaifukom 
tabakiari haidug lunik ko cugabalibs gretik e degtelati koletas. 

,Kovaljov' afoikom nilikumo, akoedom sustegon koleti batitik baveta, aleo- 
dukom snilalinis okik len janil goldik alagolis, e du asmililom valaflanio, 
alualukom kupali oka ad ladul lekeinik, jikel, ad floril florupik sumol, aplekolo 
bosilo abiegof ed aluodukof al flom namili vietik oka labu doats tio duloga- 
moviks. Smilil su logod hiela Kovaljov nog vemikumon, posa ilulogom dis hatil 
cuni klopofulik, nidiko vietiki ofa e dili cuga, labol koli rosada golik florupik. Ye 
sijpo agebunom, asva ikontagom-la flami. Donu imemom, das alabom vero 
nosi pla nud oka, e logs oma afulikons me drens. Aguflekom oki, dat ospikom 
stedalo sole leigedi ilenukole, das te simulolo abiton as tatakonsalal, das 
abinon japan e kanayan, e das abinon nos votik plaamu nud lonik oka!... Ab 
nud ya inepubon: ba ispidon ad movabon donu diseinu visit lu ek. 

Atos idasperukon eli Kovaljov. Agegolom ed astanom ze du minut bal dis 
kolums, bi alelogom kupaliko al flans votik, va okanom logon nudi seimopo. 
Amemom fumo, das ilenlabon hati ko plumad e leigedi me goldafads 
pibrodoli; ye no ikupom patis maneda, ni koli bokavaba, ni uti jevodas, igo ni 
utosi, va ilabon-la u no podo dunani seimik (ed in livred kinik). Zuo bokavabs 
so modiks avifovegons mo e ge, id on vifot so vemik, das tobido akanoy-la igo 
memosevon bali onas; ed if 6kupom-la bali onas, alo no udatikomov modi 
seimik ad stopon vabi. 

Noets. 

1 Sis yel: 1809 < lisitans pro gredat camacalana amutons sufdn xami pd nivers 
tefu nolavs sdkdl: nolavs literatik a pukiks, gitav, jenav, nolavs fusudik a 
matematiks. Ye in zilaks anik lampdrana calans dinitas dmik adefons, seku 
kelos us promuv ad dinit Idpikum pafasilukon. Sumikos atefon Kaukasani, kd 
adaloy promuvdn ad camacalan nen xams e diploms zesudik. Vdded: 
camacalan Kaukasanik < abinon sevadik timu ,Gogol'' ad maldn calanis ut, kels 
no saido pidugaldns. Tapladu utans id adabinons camacalans nolik, kelans 
ilarnons valikosi zesudik. 

2 Fe dinit camacalana demu klad efe jdlid aleigon la dinit mayora pd milit, ab 
dunad militik palecedon stumabikum e riskadikum, e ma Ion calan sifadik no 
adalom gebdn pd titulam vddedi tefik pladatema militik. So hiel Kovaljov 
abitom as dobanouban a nefdlan lonas. 

3 In pubots du lifatim lautana ladyek: poldik < adefon. 

4 I Kovaljov aspetom ad dagetdn diniti Idpikum, bi adutom lu klad jdlid, ab 
aneodomdv kladi nemu velidi pro vobaplads, dd kels adrimalom. Dido pos dun 
du yels tel bisu sikots dmik camacalan akanom dagetdn bu tim kdsdmik diniti 
fovik, efe tituli: kurakonsalal. 

5 Plumad ajonulon, das dalaban hata aduton lu cifodans Idpik. Lon Rusanik 
ettimik atonon: „Plumadi su hat dalons labdn te dinitans klada balid u telida 
pd kur lampdrik, lezalamastans, kurasdis, leskvairs, ven lenlabons leigedis 
patik pro kurasog". 

6 Maniot legluga di ,Kazan'' in dabukots Rusanik kdsdmo pageblinon ma 
namapenad. In buks tumyela degzulid el „fo ,Gostinyj dvor' " pabukon pla el 
„fo leglug di ,Kazan'' ". El Gostinyj dvor (vddiko: yad pro lotans) abinon nem 
piada u bumota patikas pro tedans. In lezifs els Gostinyi dvory suvikumo 
abinons bumots, kels boso asumons ad leseliddps nutimik. 

7 Ma pubots ettimik pla el „ini leglug" mutoy-la reiddn: eli „usio". 

8 Ma pubots ettimik pla el „ed anugolom ini glug. Us nino plekans nemddik 
adabinons" pareidon-la el „Us nino mens nemddik adabinons". 

9 Ma pubots ettimik pareidos-la: „sludikdn". 

10 Ma pubots ettimik pla el „standn oni soaliko" pareidon-la el „standn oni len 
canaboed". 

11 Ma pubots tumyela degzulid pla el „ko notod reldfa vemikun aplekon" mutoy- 
la reiddn: eli „ko kupal vemik adalogon canis seimik." 

12 Ma pubots ettimik pla el „no avotukon jastadi devodik oka ed ableibon biegdn 
talio" pareidon-la el „no avotukon jastadi oka." 

13 In dabukots tumyela degzulid vdds: „ln glug!" adefons. 

14 Ma namapenad pla el „diniti" pereidos: „cali proviniguverana". 

15 Pd buks e gaseds tumyela degzulid maniot jafudas dabinotik defon, e pla el 
„dunoddn pd senat u pu dn jafud gitada. Obo tefob jafudi nolavik" pabukos: 
„dunoddn dn jafud votik". 

16 In dabukots tumyela degzulid dil: „ed afdvon ad plekdn" adefon. 

Fovot ofovon in gased dekula. 

Potu „del bevunetik sana lanik" tu tobula del 10'^ 
konotui sokol esuikon po mem vicifala: ,D. Morozov' 

Vom akomof lu lienetisanan ed aplonof: 

„Himatan obik vo labom lanamaladi seimik. Fomalolos! algodiko, 
posa edrinom tiedi, fidom bovuli." 

„Li6! E kis-li? jenofo fifidom-li bovuli lolik?" 

„N6! leadom blibon gleipedi." 

„0! kiobisarik atos binon! Ga nendoto gleiped binon dil beno- 
smekikun bovula!..■ 

KorAkots tefu cased tobula. 

Vicifal:,Daniil Morozov’etuvom pokis sokol. 

1) Su pad: 81, in kedet 14“* donao: sapaplen ^ sabaplen; 

2) in kedet 6“* donao: milafiko ^ milagiko; 

3) in kedet 5“* donao: 

a) blads anik sprotons ^ bleds anik sprotons; 
a) man at ekodon ^ man at ekodom. 

4) Su pad: 82, in kedet 16“* lopao (kapit: „Dakonsalam”): 

labii patadis ^ labii patads; 

5) in kedet 15“* donao: 

Kodan... pabenogetedom... asa gekomani. ^ as gekoman. 

6) Su pad: 83, in kedets: 8“* e 10“* < lopao saitamaliils pla 

foginamaliils pepladons la famiilanem lada: ,McGorman’; 

7) in kedet 9“* lopao: sa mog ^ sa mogi (u: labii, ko mog); 

8) in kedet 13“* lopao: „davedols-la” ^ dasevols-la. 

9) Su pad: 84, in siidofatidod faba: cedii niladana ^ cedii niladan. 

Vedolsos sapiks medu el Aisopos! 

Se, The /Esop for Children, Rand McNally & Company, Chicago', 1919, 
ko magodsfa ,Milo Winter'. Tradutod fa,Hermann Philipps'. 

Platen. 

Tavans tel in solaglut zedelik 
itevolo, aseitoms okis ini jad 
bima labu bledem vidik, ad 
takadon. So aseatblo alogoms 
lopio lij bleds plitik, ed aku- 
poms, das bim abinon platen. 

„Kio nenfrutik platen binon!" 
bal omas asagom. „No prodon 
flukis, ab neklinukon gluni me 
bleds." 

„0 jafabs nendanik!" vog de 
platen aspikon. „ls seatols in jad 
koldulukol oba, e too sagols, das 
binob nenfrutik. So nendaniko, 
o Jupiter'! mens lusumons be- 
nodis!" 

Benodis gudikun obsik suvo padigidons nemodikuno. 


The Plane Tree 

Two Travellers, walking in the noonday sun, sought the shade of a 
widespreading tree to rest. As they lay looking up among the pleasant 
leaves, they saw that it was a Plane Tree. 

"How useless is the Plane!" said one of them. "It bears no fruit 
whatever, and only serves to litter the ground with leaves." 

"Ungrateful creatures!" said a voice from the Plane Tree. "You lie here in 
my cooling shade, and yet you say I am useless! Thus ungratefully, O 
Jupiter, do men receive their blessings!" 

Our best blessings are often the least appreciated. 









